Մաթեյ Էմանոիլի Սոկոր

Մաթեյ էմանոիլի Սոկոր (, ), ռումին հայազգի կոմպոզիտոր և դիրիժոր, ՌՍՀ արվեստի վաստակավոր գործիչ (1951), ՌՍՀ Ակադեմիայի թղթակից անդամ (1952)։

Սովորել է Բուխարեստի (1927-1929) և Լայպցիգի (1930-1933) կոնսերվատորիաներում։ 1945-1952 թվականներին եղել է Բուխարեստի Ռադիոկոմիտեի, 1949-1954 թվականներին՝ ՌՍՀ-ի կոմպոզիտորների միության նախագահը։ ՌՍՀ-ի Պետական հիմնի երաժշտության (կատարվել է 1953-1977 թվականներին) հեղինակն է։ Գրել է՝ «Պարոն Լեոնիդա» օպերան (ըստ Յո․ Լ․ Կարաջալեի, 1978), մենակատարների, երգչախմբի և նվագախմբի համար՝ «Մայր» (1949, ՌՍՀ պետական մրցանակ, 1951), «Խաղաղության երգը» (1960) պոեմները, «Բորզեշտի կաղնին» օրատորիան (խոսք՝ Դ․ Դեշլիուի, 1966), նվագախմբի համար՝ «Կելուշ և Սիրբա» ժողովրդական պարեր (1952), Ռապսոդիա, ջութակի (1955), կլառնետի, վալդհորնի և թավջութակի (1939) կոնցերտները, կամերագործիքային անսամբլներ, խմբերգեր, երգեր են։ Պարգևատրվել է ռումինական շքանշաններով։

Ծանոթագրություններ 

Ռումինահայ դիրիժորներ
Ռումինահայ կոմպոզիտորներ